NAGYTARCSA KÖZSÉG ÖNKORMÁNYZATA
KÉPVISELŐ-TESTÜLETÉNEK
RENDKÍVÜLI NYÍLT ÜLÉSE
2023.08.25.

J E G Y Z Ő K Ö N Y V

Pult	Név	Voks	Frakció
1	Bardócz Gábor	1	-
2	Gulyás Tamás István	1	-
3	Berna-Pataki Szandra	1	-
4	Rédei Attila	1	-
5	Vendég1	0	-
6	Barna Ervin	1	-
7	Jurics Jolán	1	-
8	Sándor Béla	1	-
9	dr. Kuji Eszter	0	-
10	Hivatal	0	-

W Bardócz Gábor alpolgármester
Szeretettel üdvözöl mindenkit ezen a rendkívüli ülésen, amelynek lesz egy nyílt és egy zárt szakasza.  Azért hívta össze ezt az ülést, mert vannak olyan események, amikre mindenképpen reagálni szeretnének. Ezekben az ügyekben minél hamarabb lépnie kell az Önkormányzatnak.  

Megállapítja, hogy a nyílt ülés 5 fővel határozatképes. Rédei Attila képviselő igazoltan van távol, Gulyás Tamás István polgármester betegszabadságon van.

 Felkéri a jegyzőkönyv hitelesítésére Berna-Pataki Szandrát.

Eredménye	Voks:	Szav% 	Össz% 
Igen	5	100.00	71.43
Nem	0	0.00	0.00
Tartózkodik	0	0.00	0.00
Szavazott	5	100.00	71.43
Nem szavazott	0	 	0.00
Távol	2	 	28.57
Összesen	7	 	100.00
Megjegyzés:

Név	Voks	Frakció
Bardócz Gábor	Igen	-
Barna Ervin	Igen	-
Berna-Pataki Szandra	Igen	-
Jurics Jolán	Igen	-
Sándor Béla	Igen	-
Gulyás Tamás István	Távol	-
Rédei Attila	Távol	-

Határozat
211/2023.(VIII. 25.) Képviselő-testületi határozat  
Nagytarcsa Község Önkormányzatának Képviselő-testülete úgy határoz, hogy a 2023. augusztus 25-i Képviselő-testületi nyílt ülés jegyzőkönyvének hitelesítésével Berna-Pataki Szandra képviselőt bízza meg. 

Felelős: Polgármester
Határidő: azonnal

A Képviselő-testület 5 igen, 0 nem, 0 tartózkodással a határozati javaslatot ELFOGADTA 

W Bardócz Gábor alpolgármester
Pár perc szünetet rendel el.

Szünet után

W Bardócz Gábor alpolgármester
A napirendi pontokat a meghívó szerinti sorrendben javasolja elfogadni. Hozzátenni nem lehet a napirendi pontokhoz tekintettel a rendkívüli ülésre. Felolvassa a meghívó szerinti napirendet és minősített többséggel kéri a szavazást.

Eredménye	Voks:	Szav% 	Össz% 
Igen	5	100.00	71.43
Nem	0	0.00	0.00
Tartózkodik	0	0.00	0.00
Szavazott	5	100.00	71.43
Nem szavazott	0	 	0.00
Távol	2	 	28.57
Összesen	7	 	100.00
Megjegyzés:

Név	Voks	Frakció
Bardócz Gábor	Igen	-
Barna Ervin	Igen	-
Berna-Pataki Szandra	Igen	-
Jurics Jolán	Igen	-
Sándor Béla	Igen	-
Gulyás Tamás István	Távol	-
Rédei Attila	Távol	-

Határozat
212/2023.(VIII. 25.) Képviselő-testületi határozat  
Nagytarcsa Község Önkormányzatának Képviselő-testülete úgy határoz, hogy a Nagytarcsa Község Önkormányzata Képviselő-testületének az önkormányzat szervezeti és működési szabályzatáról szóló 8/2022. (VII.25.) rendeletének 8. § (3) bekezdése alapján azon előterjesztéseket, melyeket a feladat- és hatáskör szerinti illetékes bizottságok nem tárgyaltak, minősített többséggel a nyílt ülés napirendjére veszi és az alábbi sorrendben tárgyalja:

1.	Nagytarcsa Község egyes területrészeire vonatkozó változtatási tilalom elrendeléséről szóló 4/2023. (II. 14.) önkormányzati rendelet módosítása
Előterjesztő: Bardócz Gábor alpolgármester
2.	Javaslat a közvilágítási karbantartási szerződés megkötésére
Előterjesztő: Bardócz Gábor alpolgármester
3.	A vis maior esemény okozta helyzet megtárgyalása
Előterjesztő: Bardócz Gábor alpolgármester
4.	Nagytarcsai Közszolgáltató Nonprofit Kft. megbízása Nagytarcsa településen szúnyoggyérítési feladat elvégzésére
Előterjesztő: Barna Ervin

Felelős: Polgármester 
Határidő: azonnal

A Képviselő-testület 5 igen, 0 nem, 0 tartózkodással a határozati javaslatot ELFOGADTA 

1.Napirendi pont- Nagytarcsa Község egyes területrészeire vonatkozó változtatási tilalom elrendeléséről szóló 4/2023. (II. 14.) önkormányzati rendelet módosítása

W Bardócz Gábor alpolgármester
Ismerteti az előterjesztést. Nagytarcsának van egy olyan területrésze, ami Malomárok lakópark néven ismert és ahol egyre- másra nőnek ki házak a változtatási tilalom ellenére. Itt nincsenek meg az ivóvíz-, csatornahálózattal, úthálózattal kapcsolatos fejlesztések. Már az itt megjelentekkel is történtek ezzel kapcsolatosan megbeszélések. Azért kell módosítani a korábbi rendeletet, mert annak az Lke 4 övezetre is ki kell terjedjen a hatálya. Nem szeretnék a továbbiakban, hogy itt házak épüljenek. A korábbi rendelet Lke1,2,3 és 5 kertvárosias, illetve Lf1 falusias lakóövezetekre vonatkozott. Ezt kell most kiegészíteni.
Most is tartja magát ahhoz, amiben megállapodtak az ottani tulajdonosokkal, hogy kezdjék el ennek rendezését. Az ivóvíz helyzet megoldásán azóta is folyamatosan dolgoznak. 
Bővítésre került az egyik kút, amelynek hozamát tudták növelni. Elkészült a hidrogeológiai felmérés, ennek alapján megkezdődnek a próbakutak fúrásai is. Úgy tudja, hogy voltak arról egyeztetések, hogy elkezdik ezt az egészet egy projektbe beterelni, ez elakadt. Örülne neki, ha folytatódna az egyeztetés. 
Ezt háttér információként mondta el, nem közvetlenül a rendeleti javaslathoz kapcsolódik.

W Bardócz Gábor alpolgármester
Felolvassa a rendeleti javaslatot.

Hozzászólások

W Fényes Tibor a Malomárok lakópark intéző bizottságának tagja
Én 80 embert képviselek. Önök azt mondják, hogy felvették velünk a kapcsolatot. Ez nem igaz. Én adtam be e-papíron, hogy egyeztessünk, mert Önök nem voltak hajlandók se telefonon, se személyesen.
Május 9. napján adtam be e-papíron, hogy egyeztessünk 20 ház építéséről az Önkormányzattal. Megkapta a polgármester úr, Ön és a Képviselő-testület tagjai is. Három és fél hónap alatt semmilyen választ nem kaptam. Annak idején Gulyás Tamás István polgármester azt kérte, hogy folyamatosan egyeztessünk. Számomra ez érthetetlen. Megcsináltuk a közmű rajzokat is, a hölgy (Müller Gabriella) is látta.  
(Jurics Jolán képviselő 
Ezek a közmű rajzok koncepció tervek, nem kiviteli tervek, erről beszéltünk.)

Pontosan ezért kellett volna beszélnünk, hogy megszabják a feltételeket, ami mellett haladni tudunk.
Szerettünk volna dolgokat előterjeszteni, megbeszélni, hogy haladjon a mi ügyünk is, ne csak a falu ügye.

W Müller Gabriella műszaki csoportvezető
Arról szeretném tájékoztatni, hogy az Önök beadványára nagyjából már elkészítettem a választervezetet. Egyeztettem a Katasztrófavédelemmel, mert volt olyan tulajdonos, aki azt állította, hogy nyújtottak be vízjogi létesítési engedély iránti kérelmet. Jövő héten meg fogják kapni ezzel kapcsolatban a választ. 
Az Önök problémáját az fogja megoldani, ha lesz Nagytarcsán elegendő vízmennyiség, amivel el lehet látni az Önök lakóparkját is, illetve, ha lesz annyi szennyvíz kontingensünk, hogy át tudjuk adni a kistarcsai szennyvízátemelőnek, mert már most többet adunk át, mint amennyi kontingensünk van. Ezt nem tudjuk megoldani 3,5 hónap alatt, ehhez több idő kell. Ehhez készülnek az előkészítő munkák és erre úgy jó válaszolni, ha tudunk már Önöknek mondani valami konkrétabbat is. 

W Fényes Tibor a Malomárok lakópark intéző bizottságának tagja
Szerettünk volna leülni egyeztetni, mert vannak bizonyos dolgok, amit már előre meg tudnánk csinálni pl. csőfektetés. Én tudom ez hogyan működik. A Fővárosi Vízműveknél az Ellenőrzési Osztályon dolgoztam.
Lehet csöveket lefektetni vízórával, le lehet plombálni és lezárni és nem adnak vizet, amíg nem lehet. A vezetékrendszert meg tudjuk csinálni. Ezzel előrébb tartanánk. Az előző Önkormányzat megadta az engedélyeket, azért van ott 5-6 ház már most is.

W Müller Gabriella műszaki csoportvezető
Addig ott semmilyen csővezetéket nem lehet elhelyezni, amíg a Katasztrófavédelem a vízjogi létesítési engedélyt meg nem adja az elkészült tervdokumentációra. Hétfőn egyeztessünk a megbeszélés időpontjáról.

W Fényes Tibor a Malomárok lakópark intéző bizottságának tagja
A vis maior helyzettel kapcsolatban szeretném elmondani, hogy a Honfoglalás út, Fácán utca sarkán lévő telek az enyém. Önök géppel kiszedték a földet az árokból és elhelyezték az én telkemen. A traktor úgy belement a földbe, hogy ott most nem lehet normálisan kaszálni. Kérem szépen, hogy állítsák ezt helyre. Én megértem a vis maior helyzetet. Ugyanígy csinálták meg az árkot a Honfoglalás utcában, az árok az ottani tulajdonosok területén van. 

W Bardócz Gábor alpolgármester
Abban a helyzetben gyorsan kellett intézkednünk, elnézését kérem, hogy ott maradt a föld az Ön telkén. Én nem tudtam, hogy az az Ön telke. Kértük a munkagépest, hogy hordja el onnan a földet, aki jelezte, hogy nem tud oda bemenni, majd legközelebb elviszi. Sajnos ez elmaradt, de természetesen intézkedünk. Igen ott az árokkal nagyon sok probléma van, kezdve a tulajdonjogi kérdéssel, de a legnagyobb probléma az, hogy olyan árokban mennek közművek, ahol egyébként ennyi mennyiségű vizet szeretnénk elvezetni.  Ezt a dolgot rendezni kell. Az FCSM Zrt. illetékeseivel is felvettük a kapcsolatot, hogy hogyan kellene ezt megoldani, mert ez így nem jó. Fővezeték ez, valamilyen terv kellene rá, hogyan váltsuk ki. Meg kell oldani itt a vízelvezetést, tervező mérnökökkel már ez körbe lett járva, tervek készülnek majd és akkor le kell ülni a közmű szolgáltatókkal, illetve az érintett tulajdonosokkal egyeztetni.

W Fényes Tibor a Malomárok lakópark intéző bizottságának tagja
A Honfoglalás úton úgy lettek közművek elvezetve, hogy egyetlen tulajdonos hozzájárulását nem kérték.
A fölső úton szintén úgy lett elvezetve, hogy ott utólag kértek engedélyt. Mi mindenbe beleegyeztünk. Az elektromos vezetéket besüllyesztik most a földbe, ehhez is hozzájárultunk. Mi a Malomárok tulajdonosai.

W Bardócz Gábor alpolgármester
Azt nem mi kértük. 

W Fényes Tibor a Malomárok lakópark intéző bizottságának tagja
Mi azt szeretnénk, hogy itt normálisan működjön minden.

Nincs több hozzászólás, kérdés, javaslat.

W Bardócz Gábor alpolgármester
Minősített többséggel kéri a szavazást a rendeleti javaslatról.

Eredménye	Voks:	Szav% 	Össz% 
Igen	5	100.00	71.43
Nem	0	0.00	0.00
Tartózkodik	0	0.00	0.00
Szavazott	5	100.00	71.43
Nem szavazott	0	 	0.00
Távol	2	 	28.57
Összesen	7	 	100.00
Megjegyzés:

Név	Voks	Frakció
Bardócz Gábor	Igen	-
Barna Ervin	Igen	-
Berna-Pataki Szandra	Igen	-
Jurics Jolán	Igen	-
Sándor Béla	Igen	-
Gulyás Tamás István	Távol	-
Rédei Attila	Távol	-

Rendelet
16/2023. (VIII. 30.) önkormányzati rendelete Nagytarcsa Község egyes területrészeire vonatkozó változtatási tilalom elrendeléséről szóló 5/2022. (IV.11.) önkormányzati rendeletének módosításáról

2.Napirendi pont- Javaslat a közvilágítási karbantartási szerződés megkötésére

W Bardócz Gábor alpolgármester
Az Önkormányzatnak volt közvilágítási karbantartási szerződése, sajnos lejárt 2023. januárjában. Ennek a szerződésnek az újrakötéséről van szó, hiszen ráutaló magatartás mentén ezeket a szolgáltatásokat igénybe vette az Önkormányzat. Ez egy elmaradás, amit pótolni kellene.
Nagytarcsán 1223 világítótestről van szó, ezek üzemeltetésének havi költsége nettó 167.550 Ft. 

Nincs kérdés, hozzászólás, javaslat.

W Bardócz Gábor alpolgármester
Felolvassa a határozati javaslatot, kéri a szavazást.

Eredménye	Voks:	Szav% 	Össz% 
Igen	5	100.00	71.43
Nem	0	0.00	0.00
Tartózkodik	0	0.00	0.00
Szavazott	5	100.00	71.43
Nem szavazott	0	 	0.00
Távol	2	 	28.57
Összesen	7	 	100.00
Megjegyzés:

Név	Voks	Frakció
Bardócz Gábor	Igen	-
Barna Ervin	Igen	-
Berna-Pataki Szandra	Igen	-
Jurics Jolán	Igen	-
Sándor Béla	Igen	-
Gulyás Tamás István	Távol	-
Rédei Attila	Távol	-

Határozat
213/2023.(VIII. 25.) Képviselő-testületi határozat  
Nagytarcsa Község Önkormányzatának Képviselő-testülete úgy határoz, hogy Nagytarcsa Község közigazgatási területén a közvilágítási hálózat üzemeltetésével a JUKO Kft.-t bízza meg 167.550.- Ft + 27 % ÁFA = 212.789,- Ft/hónap összegért. A szolgáltatási díj kifizetéséhez a 064010 közvilágítás cofog K331 közüzemi díjak rovatról a K337 egyéb szolgáltatások rovatra történő 250 000,- Ft átcsoportosítással az előirányzat és a fedezet rendelkezésre áll. A Képviselő-testület felhatalmazza a polgármestert a szükséges intézkedések megtételére, és a határozat mellékleteként csatolt szerződés aláírására.

Felelős: Polgármester 
Határidő: azonnal  

A Képviselő-testület 5 igen, 0 nem, 0 tartózkodással a határozati javaslatot ELFOGADTA 

3.Napirendi pont- A vis maior esemény okozta helyzet megtárgyalása

W Bardócz Gábor alpolgármester
Mindenki tudja, hogy milyen károkat okozott a településen az augusztus elején tomboló vihar. A kialakult helyzet normalizálására még lépéseket kell tenni. A vis maior eseménnyel kapcsolatosan megtette a szükséges intézkedéseket a Hivatal segítségével. Beadták a Belügyminisztériumhoz ezzel kapcsolatban az iratokat. A védekezéssel kapcsolatban felmerült költségekhez kérnek támogatást, 30-70% arányban. 

Nincs kérdés, hozzászólás, javaslat.

W Bardócz Gábor alpolgármester
Felolvassa a határozati javaslatot, kéri a szavazást.

Eredménye	Voks:	Szav% 	Össz% 
Igen	5	100.00	71.43
Nem	0	0.00	0.00
Tartózkodik	0	0.00	0.00
Szavazott	5	100.00	71.43
Nem szavazott	0	 	0.00
Távol	2	 	28.57
Összesen	7	 	100.00
Megjegyzés:

Név	Voks	Frakció
Bardócz Gábor	Igen	-
Barna Ervin	Igen	-
Berna-Pataki Szandra	Igen	-
Jurics Jolán	Igen	-
Sándor Béla	Igen	-
Gulyás Tamás István	Távol	-
Rédei Attila	Távol	-

Határozat
214/2023.(VIII. 25.) Képviselő-testületi határozat  
Nagytarcsa Község Önkormányzatának Képviselő-testülete az ebr42 rendszerben történt előzetes igénybejelentését megerősítve (azonosító: 607 741) úgy határoz, hogy vis maior címen pályázatot nyújt be a Magyar Államkincstáron keresztül a Belügyminisztériumhoz. 

A káresemény megnevezése és helye: Nagy mennyiségű csapadék lehullása miatti vízkárok a Csontváry utca (hrsz: 1163), Vadrózsa utca (hrsz: 762), Honfoglalás utca (hrsz: 753) utcákban.
Megnevezés	2023. év	%	
Saját forrás (biztosítási összeg nélkül)	2 220 000,- Ft	30	
Biztosító kártérítése	0,- Ft	-	
Egyéb forrás	0,- Ft	-	
Vis maior támogatási igény	5 180 000,- Ft	-	
Források összesen	7 400 000,- Ft	70	

A védekezési kiadásoknak, a károk helyreállításának (költségvetés alapján) tervezett összköltsége 7 400 000,- Ft, melynek fedezetét az önkormányzat részben tudja csak biztosítani.
A bekövetkezett káreseménnyel kapcsolatban az önkormányzat biztosítással nem rendelkezik.
Az adott káreseményre biztosítási összeget nem igényelt.

A Képviselő-testület a saját forrás összegét a 2023. évi költségvetéséről szóló 5/2023.(II.15.) számú Költségvetési Rendeletében biztosítja.
A Képviselő-testület felhatalmazza a polgármester a pályázat benyújtására.

Felelős: Polgármester 
Határidő: azonnal  

A Képviselő-testület 5 igen, 0 nem, 0 tartózkodással a határozati javaslatot ELFOGADTA 

4.Napirendi pont- Nagytarcsai Közszolgáltató Nonprofit Kft. megbízása Nagytarcsa településen szúnyoggyérítési feladat elvégzésére

W Bardócz Gábor alpolgármester
A szúnyoggyérítés kérdésében eléggé megosztott a Képviselő-testület is. A testület környezetbarát, minél kisebb ökológiai lábnyomot szeretne maga után hagyni. A szúnyoggyérítéssel kapcsolatban felmerülhet olyan probléma, hogy az káros lehet egyéb rovarokra pl. méhekre, kisebb emlősökre. Ő nem szakértője ennek a területnek, de elfogadja a szakértők véleményét ebben a kérdésben, akik azt javasolják, hogy valamilyen biológiai megoldással kell gátat vetni az esőzések következtében megnövekedett szúnyogállomány további szaporodásának. 
Elkészült most gyorsan erre egy előterjesztés, de igazából már május, júniusban kellett volna lépéseket tenniük az ügyben. Megpróbálták házilag megoldani ezt a kérdést, hogy ne kelljen külső szolgáltatótól megrendelni a szúnyoggyérítést. Ez nem sikerült, most már muszáj valamilyen szúnyoggyérítési megoldáshoz folyamodniuk. Barna Ervin képviselő előterjesztése alapján javasolja, hogy az Önkormányzat a Nagytarcsai Közszolgáltató Nonprofit Kft.-vel kössön szerződést a szúnyoggyérítésre vonatkozóan 5 millió Ft értékhatárig. 
Ez egy elég nagy összeg, de nincs konkrétan még meghatározva, hogy milyen megoldáshoz fognak folyamodni. Ezt az összeget nem kell feltétlenül elkölteni, ez ott van. Amennyiben szükséges még egy gyérítést végezni, akkor felhasználható lesz, nem kell hozzá újabb képviselő-testületi döntés. A Közszolgáltató Kft. ügyvezetőjével fogják egyeztetni, hogy melyik szúnyoggyérítési módszer kerül majd kiválasztásra.

Hozzászólások

W Berna-Pataki Szandra képviselő
Szeretném még hozzátenni, hogy elsődlegesen a Katasztrófavédelem szokott a szúnyoggyérítéssel foglalkozni, tudtommal ebben az évben ez nem történt meg. Mivel látjuk a lakosság igényét erre vonatkozóan, ezért az Önkormányzat saját keretből ezt elvégeztetheti. Célunk a környezet védelme mellett, hogy ne csak az állatvilágot, hanem az emberek egészségét is védjük. Nem szeretnénk a gyerekeket olyan kemikáliáknak kitenni, amelyek káros hatással lehetnek rájuk. Az interneten sok tanulmány kering a témában, nem vagyunk szakemberek, nem tudjuk megítélni, melyik igaz és melyik nem. Súlyos következményekkel járó hatása is lehet egyes rovarölő szereknek (piretrin származékok). 
Sokkal biztonságosabb megoldásnak tűnik egyes baktérium törzsek használata, amelyeket Németországban már mindenhol biztonságosan alkalmaznak.
Úgy gondolom, az 5 millió Ft-os keret megállapítása azért is fontos, mert tudjuk, hogy a nyár augusztus 31. napjával nem ér véget, lehet, hogy szükség lesz még egy gyérítésre ősszel. Ennek a keretnek a megszavazása erre lehetőséget biztosít úgy, hogy nem kell egy újabb testületi ülést összehívni.

W Bardócz Gábor alpolgármester
Ez egy 5 millió Ft-os keretösszeg, nyilván nem fogjuk elfújni első körben az egészet. Ez az összeg lehetőséget biztosít arra, hogy amennyiben szükséges, megismételjük a gyérítést. 

W Barna Ervin képviselő
Kiegészíteném az előbbieket azzal, hogy volt itt Nagytarcsán vegyszeres szúnyoggyérítés már. Elgondolkodtató az, hogy úgy van bejelentve egy ilyen esemény, hogy amíg elmegy a füstölős autó, addig zárjunk be ablakot, ajtót, kutyát, macskát, gyereket ne engedjünk ki. Valószínűleg nem túl egészséges ez a szer. Ez a testület arra is ígéretet tett, hogy óvja Nagytarcsa természetes környezetét, ezért igyekszünk a legmegfelelőbb megoldást megtalálni, amely nyilván költségesebb, de az Európai Unió által is ez támogatott. A saját kis környezetében ehhez mindenki hozzá tud tenni egy kicsit, pl. az esővíz tároló tartályok letakarása stb. 

W Jurics Jolán képviselő
Magyarországon is van olyan cég, amelyik ezzel foglalkozik. Fel kell venni velük a kapcsolatot. Augusztus 31. napjával nem csak a szúnyoginváziónak nincs vége, hanem ennek a munkának sem. Ezt a biológiai gyérítést már ősszel el kell kezdeni. Ez egy folyamatos munka, ami eltart jövő tavaszig. Annyit még szeretnék hozzátenni, hogy én a kémiai, idegméreggel történő szúnyoggyérítést biztosan nem fogom megszavazni.

W Berna-Pataki Szandra képviselő
A baktérium törzs a kifejlett szúnyogokra nem hat, de a lárvákat nem engedni kifejlődni.

Nincs több kérdés, hozzászólás, javaslat.

W Bardócz Gábor alpolgármester
Felolvassa a határozati javaslatot. Kéri a szavazást minősített többséggel.

Eredménye	Voks:	Szav% 	Össz% 
Igen	5	100.00	71.43
Nem	0	0.00	0.00
Tartózkodik	0	0.00	0.00
Szavazott	5	100.00	71.43
Nem szavazott	0	 	0.00
Távol	2	 	28.57
Összesen	7	 	100.00
Megjegyzés:

Név	Voks	Frakció
Bardócz Gábor	Igen	-
Barna Ervin	Igen	-
Berna-Pataki Szandra	Igen	-
Jurics Jolán	Igen	-
Sándor Béla	Igen	-
Gulyás Tamás István	Távol	-
Rédei Attila	Távol	-

Határozat
215/2023.(VIII. 25.) Képviselő-testületi határozat  
Nagytarcsa Község Önkormányzatának Képviselő-testülete úgy határoz, hogy Nagytarcsa község közigazgatási területén szúnyoggyérítés elvégzésére maximum bruttó 5 000 00- Ft, azaz ötmillió forint értékhatárig vállalkozói szerződést köt a Nagytarcsai Közszolgáltató Nonprofit Kft.-vel. A szerződés fedezetéül az önkormányzat általános tartalékkeretből 5 000 000,- Ft előirányzat kerüljön átcsoportosításra 066020 cofog dologi kiadások megfelelő rovatára.
A képviselő-testület felkéri a polgármestert a szükséges intézkedések megtételére, a szerződés aláírására.

Felelős: Polgármester 
Határidő: azonnal  

A Képviselő-testület 5 igen, 0 nem, 0 tartózkodással a határozati javaslatot ELFOGADTA 

Nincs kérdés, hozzászólás, javaslat.

W Bardócz Gábor alpolgármester
Mindenkinek köszöni a részvételt, az ülést bezárja 13 óra 50 perckor.

Berna-Pataki Szandra a jegyzőkönyv hitelesítője a jegyzőkönyvet rendben találta:

………………………………………………………………………………………………………
k.m.f.

Bardócz Gábor 	dr. Kuji Eszter
Gulyás Tamás István h.	jegyző	
polgármester